L 12/2
SK
Úradný vestník Európskej únie
19.1.2022
(5)
Podmienky a obmedzenia používania enologického ošetrenia prevzdušňovaním alebo okysličovaním v položke 1 tabuľky 1 časti A prílohy I k delegovanému nariadeniu (EÚ) 2019/934 sú v súčasnosti príliš reštriktívne, keďže umožňujú len používanie plynného kyslíka.
Namiesto toho by mali odkazovať na príslušné dokumenty OIV 2.1.1 a 3.5.5, ktoré okrem kyslíka umožňujú aj používanie vzduchu.
(6)
V záujme úplnosti by sa v podmienkach a obmedzeniach používania tepelných ošetrení ako enologického postupu v položke 2 tabuľky 1 časti A prílohy I k delegovanému nariadeniu (EÚ) 2019/934 mali uviesť ďalšie dokumenty OIV, ktoré sa týkajú tepelných ošetrení, konkrétne dokumenty 2.3.6, 2.3.9, 3.5.4 a 3.5.10.
(7)
Hoci OIV súhlasila aj s ošetreniami chladom, tieto ošetrenia sa v tabuľke 1 časti A prílohy I k delegovanému nariadeniu (EÚ) 2019/934 zatiaľ neuvádzajú.
Vzhľadom na ich význam pri výrobe vína je vhodné povoliť ich používanie za určitých podmienok a pridať do uvedenej tabuľky novú položku.
(8)
V záujme lepšej zrozumiteľnosti je vhodné špecifikovať, ktoré inertné filtračné materiály sú povolené v položke 3 tabuľky 1 časti A prílohy I k delegovanému nariadeniu (EÚ) 2019/934, a to odkazom na príslušné dokumenty OIV, konkrétne na dokumenty 2.1.11, 2.1.11.1, 3.2.2 a 3.2.2.1.
(9)
V položke 5 tabuľky 1 časti A prílohy I k delegovanému nariadeniu (EÚ) 2019/934 by sa v záujme konzistentnosti mali informácie o kategóriách vinárskych výrobkov, pri ktorých výrobe sa môže použiť odstránenie oxidu siričitého fyzikálnymi procesmi, vypustiť zo stĺpca 2 a vložiť do nového stĺpca 3 uvedenej tabuľky.
(10)
V článku 29 delegovaného nariadenia Komisie (EÚ) 2018/273 (3) sa stanovuje, že do registra uvedeného v článku 147 ods.
2 nariadenia (EÚ) č. 1308/2013 sa majú zaznamenávať viaceré ošetrenia.
Táto požiadavka sa uvádza v niektorých, ale nie všetkých príslušných položkách tabuľky 1 časti A prílohy I k delegovanému nariadeniu (EÚ) 2019/934, ako aj v niektorých dodatkoch k prílohe I k uvedenému nariadeniu.
V záujme lepšej konzistentnosti v delegovanom nariadení (EÚ) 2019/934 by sa na túto požiadavku malo odkazovať vo všetkých príslušných položkách tabuľky 1 doplnením odkazu, ak chýba, a v náležitých prípadoch jeho presunom z dodatkov do prílohy I.
Ide o stĺpec 2 v položkách 6, 10, 11, 12, 16, 17 a 18 tabuľky 1 a dodatky 5, 7, 8 a 10 k prílohe I.
(11)
V bodoch 1 písm.
b) a c) oddielu B časti I prílohy VIII k nariadeniu (EÚ) č. 1308/2013 sa odkazuje na možnosť zvýšiť prirodzený obsah alkoholu tak v hroznovom mušte, ako aj vo víne čiastočným zahustením.
Toto enologické ošetrenie sa v tabuľke 1 časti A prílohy I k delegovanému nariadeniu (EÚ) 2019/934 zatiaľ neuvádza.
Preto je vhodné ho povoliť a doplniť do uvedenej tabuľky novú položku.
(12)
Rezolúciou OIV-OENO 594A-2019 sa zaviedol nový enologický postup – zníženie výskytu pôvodných mikroorganizmov v hrozne a mušte paskalizáciou.
Do tabuľky 1 časti A prílohy I k delegovanému nariadeniu (EÚ) 2019/934 by sa preto mal doplniť nový riadok.
(13)
Rezolúciou OIV-OENO 594B-2020 sa zaviedol nový enologický postup – eliminácia voľne žijúcich mikroorganizmov v muštoch kontinuálnymi vysokotlakovými procesmi.
Do tabuľky 1 časti A prílohy I k delegovanému nariadeniu (EÚ) 2019/934 by sa preto mal doplniť nový riadok.
(14)
Rezolúciou OIV-OENO 616-2019 sa zaviedol nový enologický postup – extrakcia zložiek zo šupky ultrazvukom aplikovaným na rozdrvené hrozno.
Do tabuľky 1 časti A prílohy I k delegovanému nariadeniu (EÚ) 2019/934 by sa preto mal doplniť nový riadok.
(3) Delegované nariadenie Komisie (EÚ) 2018/273 z 11. decembra 2017, ktorým sa dopĺňa nariadenie Európskeho parlamentu a Rady (EÚ) č. 1308/2013, pokiaľ ide o režim povolení na výsadbu viniča, vinohradnícky register, sprievodné doklady a certifikáciu, vstupnú a výstupnú evidenciu a povinné nahlasovanie, oznámenia a uverejňovanie oznamovaných informácií, a ktorým sa dopĺňa nariadenie Európskeho parlamentu a Rady (EÚ) č. 1306/2013, pokiaľ ide o príslušné kontroly a sankcie, a ktorým sa menia nariadenia Komisie (ES) č. 555/2008, (ES) č. 606/2009 a (ES) č. 607/2009 a zrušuje nariadenie Komisie (ES) č. 436/2009 a delegované nariadenie Komisie (EÚ) 2015/560 (Ú. v.
EÚ L 58, 28.2.2018, s. 1).